คาดสหรัฐขึ้นดอกเบี้ยปี’59
น.ส.เดยิ ตัน นักเศรษฐศาสตร์ภูมิภาคอาเซียนจากมอร์แกนสแตนลีย์ กล่าวว่า คาดว่าธนาคารกลางสหรัฐ (เฟด) จะปรับขึ้นดอกเบี้ยนโยบายช่วงเดือน มี.ค. 2559 ต่างจากนักวิเคราะห์อื่นที่มองว่าจะขึ้นปลายปีนี้ โดยมีสมมติฐานการขึ้นดอกเบี้ยของสหรัฐ 3 ด้าน คือ เพื่อหนุนให้เศรษฐกิจสหรัฐเติบโตต่อเนื่อง ราคาน้ำมันปรับตัวลดลง และค่าจ้างแรงงานยังไม่เพิ่มขึ้น ทำให้สหรัฐยังมีช่องว่างที่จะใช้นโยบายดอกเบี้ยต่ำตลอดปี 2558
5 ก.พ. 2558

น.ส.เดยิ ตัน นักเศรษฐศาสตร์ภูมิภาคอาเซียนจากมอร์แกนสแตนลีย์ กล่าวว่า คาดว่าธนาคารกลางสหรัฐ (เฟด) จะปรับขึ้นดอกเบี้ยนโยบายช่วงเดือน มี.ค. 2559 ต่างจากนักวิเคราะห์อื่นที่มองว่าจะขึ้นปลายปีนี้ โดยมีสมมติฐานการขึ้นดอกเบี้ยของสหรัฐ 3 ด้าน คือ เพื่อหนุนให้เศรษฐกิจสหรัฐเติบโตต่อเนื่อง ราคาน้ำมันปรับตัวลดลง และค่าจ้างแรงงานยังไม่เพิ่มขึ้น ทำให้สหรัฐยังมีช่องว่างที่จะใช้นโยบายดอกเบี้ยต่ำตลอดปี 2558 
นายกฤษณ์ จันทโนทก ผู้ช่วยกรรมการผู้จัดการใหญ่ ธนาคารกรุงศรีอยุธยา กล่าวว่า ดอกเบี้ยนโยบายของไทยปีนี้ไม่มีแนวโน้มปรับขึ้น หลังจากเฟดน่าจะขึ้นดอกเบี้ยช้ากว่าที่คาด ดังนั้นแนวโน้มมีแต่คงดอกเบี้ยและลดดอกเบี้ย ขึ้นอยู่กับสถานการณ์ ซึ่งมีโอกาสที่ กนง.จะลดดอกเบี้ยลง 0.25% ครึ่งปีหลังของปี หากเศรษฐกิจไทยไม่ฟื้นอย่างที่คาด